אוגדת הבשן

אוגדת הבשן ("אוגדה 210", "אוגדת הגולן"; בעבר עוצבת נתיב האש, "אוגדה 366", "אוגדה 49") היא אוגדה מרחבית האחראית על גזרת רמת הגולן, החרמון, הר דב וגבול ישראל–סוריה וחלק מגבולות ישראל–לבנון המזרחי וישראל–ירדן הצפוני, וכפופה לפיקוד הצפון בצבא ההגנה לישראל.

החל ממאי 2024 מפקד האוגדה הוא תת-אלוף יאיר פלאי.

מבנה
 יחידות אוגדת הבשן תג שם מספור הערות חטיבות מרחביות מרכז|36x36 פיקסלים עוצבת הגולן 474 חטיבה מרחבית האחראית על גזרת רמת הגולן. מרכז|36x36 פיקסלים חטיבת ההרים 810 חטיבה מרחבית האחראית על גזרת החרמון והר דב. חטיבות מילואים מרכז|27px חטיבת עודד 9 חטיבת חיל רגלים מרכז|41x41px עוצבת יפתח 679 חטיבת חיל שריון מרכז|44x44px עוצבת כידון 209 חטיבת אשיחידות נוספות45x45pxגדוד שניר366גדוד תקשוב של האוגדה45x45pxגדוד עיט595גדוד האיסוף של האוגדה45x45px אגד לוגיסטי אוגדתי6366פלוגת "חתולי הרמה"פלוגת צמ"ה של האוגדה. תחת יחידת ההנדסה האוגדתית.45x45pxיחידת פראיחידת התערבות במילואים, שמטרתה לתת מענה לאירועי טרור בגבול הגולןפלגת אח"ש (אחזקת שדות מוקשים)תחת יחידת ההנדסה האוגדתית.ממוזער|382x382 פיקסלים|תרשים מבנה האוגדה לפי תקן נאט"ו לסימון כוחות

היסטוריה

האוגדה הוקמה מספר חודשים לפני מלחמת יום הכיפורים במהלך כוננות כחול לבן.

מלחמת יום הכיפורים

במהלך מלחמת יום הכיפורים, הייתה אוגדה 210 בפיקודו של דן לנר ולחמה בגזרת רמת הגולן. בניית האוגדה החלה מספר חודשים בלבד לפני פרוץ הקרבות במסגרת כוננות כחול לבן. האוגדה נכנסה ללחימה בגזרת רמת הגולן כבר ב-7 באוקטובר, ומילאה תפקיד מכריע בבלימת המתקפה הסורית במרכז הרמה. היא הורכבה מחטיבה 9 ("עודד"), חטיבה 179 (שריון), חטיבה 317 (צנחנים), אגד ארטילרי 282 וכמו גם גדודי הנדסה וסיוע.

לוחמי האוגדה היו כוח המילואים הראשון שהגיע לרמת הגולן כבר בחצות הלילה של מוצאי יום כיפור, כאשר שבעה טנקים מגדוד 266 של חטיבה 179 ׁ(חטיבת הגיוס המהיר של פיקוד צפון) הגיעו לציר הנפט, והצטרפו לכוח צביקה, שבלם עד אז את התקדמות השריון הסורי לכיוון מחנה נפח. תוך זמן קצר נפגעו כמעט כל הטנקים של כוח זה במארב סורי. שתי פלוגות נוספות של גדוד 266, שהגיעו לפנות בוקר למרחב חושניה-נפח, סייעו לשרידי הכוחות הסדירים לבלום את ההתקדמות הסורית לכיוון נפח. בשעות הבוקר של 7 באוקטובר עלה לרמה גדוד נוסף של חטיבה 179 תחת פיקוד המח"ט, רן שריג, והחל לפעול בציר יהודיה.
בהמשך היום אוגדה 210 הפנתה שלוש חטיבות שריון מילואים שלה להתייצב להגנה על פתחי הצירים היורדים מרמת הגולן אל הכנרת. יחידות מחטיבות אלו – כל אחת מהן בעוצמה של כגדוד – החלו לפעול בפתחי הצירים במהלך שעות הבוקר ועסקו בבלימת ההתקדמות הסורית. בשעות הצהריים קיבלה אוגדה 210 את האחריות לכל האזור הדרומי של רמת הגולן.

האוגדה לקחה חלק חשוב בקרב על חושניה בימים הראשונים של המלחמה. במהלך 8 באוקטובר פעלה במשך היום חטיבה 179 (מאוגדה 210) על ציר יהודיה המוביל לכפר חושניה שבידי הסורים. החטיבה התקדמה באיטיות על הציר תוך ניהול קרבות שריון כבדים, שבהם הושמדו עשרות טנקים סורים, ודחקה את הסורים מזרחה אל עבר חושניה. במהלך הלחימה נהרג גדעון צימבל, סגן מפקד חטיבה 179, אשר מילא את מקומו של מפקד החטיבה שריג שנפצע. סגן מפקד אוגדה 210 משה בר כוכבא נטל זמנית את הפיקוד על החטיבה עד שבהמשך חזר מפקד החטיבה מבית החולים ונטל שוב את הפיקוד עליה.

ב-12 באוקטובר 1973 נשלחה האוגדה לקרב בלימה שבו עצרה את חיל המשלוח העיראקי שנע לעבר דרום רמת הגולן ולאחר מכן הוצבה בגזרה המרכזית של הרמה. בשלבים המאוחרים יותר של המלחמה השתתפה האוגדה בהבקעת מערך ההגנה הסורי בצפון רמת הגולן וביצירת המובלעת הישראלית בשטח סוריה.

 מלחמת לבנון הראשונה 
האוגדה, שמספרה שונה לאוגדה 49, לא השתתפה במלחמת לבנון הראשונה ונפרסה ברמת הגולן. חטיבה 847 של האוגדה השתתפה בלחימה תחת עוצבת הגליל (אוגדה 91).

מלחמת לבנון השנייה
ב-2005 מונה תא"ל ארז צוקרמן למפקד האוגדה. צוקרמן, יוצא שייטת 13 שפיקד על יחידות מיוחדות ועל חטיבת גולני מונה לתפקיד ללא כל רקע, הכשרה או הסבה לפיקוד על יחידה משוריינת (כדוגמת קורס "הסבה לשריון" או קורס מפקדי אוגדות). עם פרוץ מלחמת לבנון השנייה ביולי 2006 ובמהלכה, לא התכוון המטכ"ל לשתף את העוצבה שבפיקוד צוקרמן בלחימה. צוקרמן זיהה שהגזרה המזרחית של זירת הפיקוד נותרה ללא פעילות צבאית, והפציר בפיקוד לשלב את האוגדה במאמץ התקפי בגזרה זו. האוגדה גויסה לבסוף לקראת מבצע "שינוי כיוון 11", שנועד להיות המהלך המכריע של המלחמה (10–12 באוגוסט). האוגדה הועסקה בגזרה המזרחית, במרחב העיירות אל-ח'יאם ומרג' עיון, במשימה בלתי תלויה במשימותיהן של שלוש האוגדות האחרות שהפעיל הפיקוד במלחמה.

אוגדת המילואים, בפיקודו של צוקרמן, הוטלה לקרבות כאשר כשירות יחידותיה נמוכה עקב מחסור באימונים, כשתרגיל האוגדה האחרון שביצעה נערך בשנת 2001, כאשר היא מיועדת להילחם בגזרת רמת הגולן, וכאשר מפקדה לא הוסמך לפקד על יחידה מסוגה. תפקוד האוגדה תואר לאחר המלחמה באור שלילי למדי, בתחקיר לאחר המלחמה בהשתתפות הרמטכ"ל, דני חלוץ, העלו קציני המילואים של החטיבה ביקורת קשה על התנהלות המפקדה ופיקוד האוגדה. בין היתר נאמר שהפקודות היו מבולבלות, המשימות השתנו לעיתים תכופות, כך גם בוטלה מספר פעמים הפקודה לכיבוש העיירה אל-ח'יאם, תחקיר צה"לי שנכתב על ידי תא"ל במיל' מאיר גחטן, בעיקר בנוגע להפעלת כוחות באופן שאינו תואם את תורת הלחימה ולשינוי תכוף של התוכניות, לעיתים אף לאחר אישורן על ידי הפיקוד. בין השאר, הודח מפקד אחד מגדודי השריון לאחר שסירב לשוב ולהיכנס ללבנון, והוחלף בקודמו בתפקיד.

מנגד, הייתה האוגדה הראשונה לפעול במרחב מרג' עיון ואל-ח'יאם, פגעה בכמה עשרות מחבלים והשמידה אמל"ח ותשתיות חזבאללה בגזרתה. בפעולתה הפחיתה האוגדה את היקף הירי על קריית שמונה. שלושה מלוחמי האוגדה נהרגו בקרבות. בסוף המלחמה האוגדה הייתה רצוצה על אף שלא נתקלה באויב משמעותי, והישגיה לא השפיעו על לחימת חזבאללה או על היקף ירי הרקטות על כלל יישובי הצפון במהלך ימי-לחימתה.

כהונתו של מפקד עוצבת יפתח באוגדה, אל"ם גיל מעוז, קוצרה לאחר שבתחקירים שלאחר המלחמה נמתחה ביקורת רבה על האופן שבו פיקד על החטיבה. תא"ל צוקרמן, שפיקד על האוגדה במהלך המלחמה, ספג ביקורת קשה על תפקודו ועל מידת המוכנות הנמוכה של האוגדה ובמאי 2007, כמעט שנה לאחר סוף המלחמה, התפטר מתפקידו כמפקד האוגדה ופרש משירות צבאי. הוא ביקש להתפטר עם סיום הקרבות לאחר שחש כי נכשל במילוי תפקידו, אולם החליט להמשיך בתפקיד עד שיסתיים תהליך הפקת הלקחים ושיקום האוגדה.
שמאל|ממוזער|150px|סמלה של עוצבת נתיב האש (אוגדה 366) עד 2013 טרם הפיכתה לאוגדת הבשן (אוגדה 210)

לאחר מלחמת לבנון השנייה
בעקבות לקחי מלחמת לבנון השנייה וכחלק ממהלך דומה באוגדות נוספות בצבא הוקם באוגדה אגד לוגיסטי אוגדתי, מספרו 6366.
בעקבות מלחמת האזרחים בסוריה וחשש מחדירת מחבלים מסוריה לרמת הגולן החליט הרמטכ"ל, רא"ל בני גנץ, ביולי 2013, על הפיכת האוגדה מעוצבה משוריינת לאוגדה מרחבית אשר תבצע פעולות מניעה, סיכול וביטחון שוטף.

בינואר 2014 שונה יעודה והוחלף שמה של האוגדה לאוגמ"ר (אוגדה מרחבית) "הבשן" 210. העוצבה כללה את "עוצבת יפתח" (חטיבת שריון 679), את "חטיבת החרמון" (חטיבה מרחבית 810) ואת "עוצבת הגולן" (חטיבה מרחבית 474).

ביוני 2016 הוקמה באוגדה מנהלת שכנות טובה, האמונה על הסיוע האזרחי וההומניטרי לתושבים סורים שנפגעו ממלחמת האזרחים. בספטמבר 2018, הודיע צה"ל על סגירת המנהלת עם חזרת שלטון אסד למדינה.

בשנת 2016 הוחלט לאחד את חטיבת החרמון עם עוצבת הגולן, כחלק מאיחוד פורקה חטיבת החרמון בשנית ואוחדה עם עוצבת הגולן, ועל גזרת החטיבה אחראית מפקדת שליטה (משל"ט) החרמון. ההחלטה התקבלה במסגרת התוכנית הרב-שנתית "גדעון".

בספטמבר 2021 חטיבת החרמון הוקמה מחדש, כחטיבה מרחבית, החטיבה מורכבת מיוצאי גדס"ר גולני, ומגדודי חטיבות הנח"ל והצנחנים. ההחלטה התקבלה במסגרת התוכנית הרב-שנתית "תנופה".

ב-25 בנובמבר 2021 הוענק לאוגדה אות הערכה מבצעי מטעם הרמטכ"ל.

במלחמת חרבות ברזל

עם פתיחת מלחמת חרבות ברזל כלל החטיבות הוזעקו לאבטחת גבול הצפון, ועם התארכות המערכה ברצועת עזה חלק מלוחמי האוגדה עברו לסייע גם בזירה זאת. במרץ 2024 הוקמה תחת האוגדה חטיבת ההרים שאחראית על גיזרת הר חרמון בסוריה והר דב בלבנון. באוקטובר 2024 חטיבות ההרים עודד בסיוע עוצבת יפתח שבפיקוד האוגדה תימרנו באזור נפת חאצביא ובעיקר באזור הר דב, כחלק מהתמרון הקרקעי בלבנון.
למעשה פעלה האוגדה בחלקו המזרחי ביותר של התמרון, וזאת לצד המשך אבטחת גבול ישראל–סוריה.

בדצמבר 2024, עם נפילת משטר אל-אסד בסוריה, יצאה האוגדה למבצע חץ הבשן בו תפסה את כל אזור החיץ של הסכם הפרדת הכוחות שלאחר מלחמת יום כיפור, והשתלטה על חלקים נרחבים מהחרמון הסורי.

 יחידת עיט 595 
ממוזער|159x159 פיקסלים|תג יחידת עיט 595
יחידת האיסוף של אוגדת הבשן. היחידה אמונה על איסוף מודיעין ברמת הגולן והחרמון בגבול סוריה. היחידה מורכבת מפלוגות לוחמים ולוחמות, וכן מפלוגות של תצפיתניות. היחידה פועלת במתכונת של צוותים ייעודיים, אך בעקבות השינויים האזוריים בגבולותיה של מדינת ישראל וכחלק מתר"ש גדעון חיזק צה"ל את ההערכה לגבי הצורך בהקמת מערך יחמ"ם נוסף בגבול הסורי. עם הקמתו של גדוד 595 הוחלט על סיפוח הפלוגה הייעודית לפלוגת יחמ"ם. בשנת 2014 עברה הפלוגה למתכונת של צוותי יחמ"ם. צוותי היחמ"ם בפלוגה מיומנים בהכרת הצבא הסורי על שלל מרכיביו, בהכרת השטח ברמת הגולן ובהכוונת גורמי האש הפרוסים במרחב רמת הגולן. נשקם האישי של לוחמי הפלוגה הוא M4 עם כוונות השלכה מסוג מפרולייט וכן מקלעים קלים.

מפקדי האוגדה

שםתקופת כהונההערות דן לנר  1973–1974  המפקד בתקופת מלחמת יום הכיפורים מנחם אבירם  1974–1976 מנכ"ל ויו"ר מנהלים של מפעלי נשר אורי אור  1976–1977  לימים מפקד פיקוד המרכז והצפון אברהם ברעם  1977–1980  אביגדור קהלני  1980–1981  לימים השר לביטחון פנים דוד כץ 1981–1983  המפקד במלחמת לבנון הראשונה נתי גולן  1983–1984 סגן מפקד מפקדת חילות שדה מאיר דגן  1984–1986  לימים עוזר ראש אג"ם וראש המוסד למודיעין ותפקידים מיוחדים עמירם לוין   לימים מפקד פיקוד הצפון שמואל ארד   לימים קצין חי"ר וצנחנים ראשי ומפקד פיקוד העורף גבי אשכנזי  1990–1992  לימים הרמטכ"ל ה-19 ושר החוץ איל בן ראובן  1993–1995  לימים מפקד המכללות חנן ברנשטיין  1995–1997 לימים נספח צה"ל בדרום אפריקהמתי לשם1997–1999  אבי מזרחי  1999–2001  לימים מפקד פיקוד המרכז גדי איזנקוט  2001–2003  לימים הרמטכ"ל ה-21 סמי תורג'מן  2003–2005  לימים מפקד פיקוד הדרום ארז צוקרמן  2005 – יולי 2007  המפקד במלחמת לבנון השנייה יעקב ברק  יולי 2007 – נובמבר 2009  לימים מפקד זרוע היבשה עפר צפריר  נובמבר 2009 – ספטמבר 2012  לימים קצין שריון ראשי אופק בוכריס  ספטמבר 2012 – ספטמבר 2015  תחת פיקודו בינואר 2014 שינתה האוגדה את שמה ל"אוגדת הבשן" והפכה לאוגדה מרחבית. יניב עשור  9 בספטמבר 2015 – 11 בפברואר 2018  לימים ראש אגף כוח אדם ומפקד פיקוד דרום עמית פישר  11 בפברואר 2018 – 1 ביולי 2020  לימים נספח צה"ל בסינגפוררומן גופמן  1 ביולי 2020 – 19 בספטמבר 2022לימים המזכיר הצבאי של ראש הממשלהציון רצון  19 בספטמבר 2022 – 29 במאי 2024 יאיר פלאי  29 במאי 2024 – הווה מפקד האוגדה הנוכחי

לקריאה נוספת
 דני אשר (עורך), "הסורים על הגדרות: פיקוד הצפון במלחמת יום הכיפורים", הוצאת מערכות, 2008

קישורים חיצוניים



 תחקיר מחלקת היסטוריה בצה"ל עם האלוף דן לנר על אוגדה 210 במלחמת יום הכיפורים, אתר 'נעמוש'






הערות שוליים

בשן
בשן
קטגוריה:אוגדת הבשן
קטגוריה:מעוטרי אות הערכה מטעם הרמטכ"ל